Egeberg (slekt fra Sjælland)

Se Egeberg for andre slekter med samme navn

Egeberg er en norsk slekt som stammer fra Hans Kobberø, som var degn i landsbyen Egeberg på Sjælland. Han var far til Westi Egeberg (1697–1778), prest i Lysabild sogn på Als. Han var igjen far til sogneprest i Lysabild Martin Egeberg (1718–1780), som var far til Westye Egeberg (1770–1830), som slo seg ned i Christiania i 1786 og fikk borgerskap der i 1800. Westye Egeberg grunnla trelastfirmaet Westye Egeberg & Co. og bygget opp en stor formue. Firmaet ble drevet fra 1800 til krakket i 1929, da selskapet solgte unna det meste av eiendommer, skoger og bedrifter det eide.Egeberg i Store norske leksikon

Westye Egeberg var gift med Anna Sophie Muus (1775–1862) og var far til sorenskriver i Aker Johan Henrik Egeberg (1804–1894), som eide Grefsheim på Nes, nå i Ringsaker, Westye Martinus Egeberg (1805–1898), kirurg Christian August Egeberg (1809–1874), rittmester Peder Cappelen Egeberg (1810–1874) og komponisten Fredrikke Sophie Egeberg (1815–61). Christian August Egeberg var far til livmedikus Theodor Christian Egeberg (1847–1915).

Peder Cappelen Egebergs etterkommere
Rittmester Peder Cappelen Egeberg (1810–1874) ble gift i 1837 med Hanna Vilhelmine (Wilhelmine) Scheel (1813-1874), og deres sønner var Ferdinand Julian Egeberg (1842–1921), som innstiftet Egebergs ærespris, og industrimannen Einar Westye Egeberg (1851–1940). Ferdinand og Einar gikk sammen inn i familiefirmaet Westye Egeberg ved farens død i 1874.

Ferdinand Julian Egeberg var far til premierløytnant Westye Parr Egeberg (1877–1959), gift med Nini Wedel-Jarlsberg, som overtok Bogstad gård etter sine foreldre og var gårdens siste private eier sammem med sin mann. De var foreldre til Lucy Egeberg (f. 1907), gift med skipsreder Leif Høegh (1896–1974), og Karen Egeberg (1911–2007), gift med godseier Nils Fredrik Nicolai Aall (1911–1981). Ferdinand Julian Egeberg var dessuten morfar til maleren Ferdinand Finne.

Einar Westye Egeberg ble en av Norges fremste industrimenn og bygget bl.a. Egebergslottet. Han var gift med Birgitte (Halvordine) Schou, datter av Halvor Schou, og deres datter Hermine Egeberg (1881–1974) var gift med hoffsjef Peder Anker Wedel-Jarlsberg (1875–1954), med etterkommere i familiene Wedel-Jarlsberg, Fossum, Anker og Paus. Einar Westye Egeberg var videre far til sønnen Einar Westye Egeberg jr. (1883–1946), hvis datter Agnes var gift med Hans Christian Henriksen.

Westye Egeberg (1770–1830), til Christiania, borgerskap 1800, grunnla trelastfirmaet Westye Egeberg & Co.. Bygde i 1810 «Udsigten» med løkke, senere kalt «Egebergløkken» (i dag Akersbakken 26). «Udsigten» ble revet i 1899 for å gi plass til Egebergslottet. I hans tid (1826) ble også oppført «Egebergs leiegård» (Akersbakken 24) der slekta kunne bo. Gift med Anna Sophie Muus (1775–1862) fra Bretvedt i Aker 
Johan Henrik Egeberg (1804–1894) sorenskriver i Asker,  kjøpte i 1867 Grefsheim i Ringsaker, som han i 1889 gir i konfirmasjonsgave til sitt gudbarn, den senere landbruksminister Johan Egeberg Mellbye (1866–1954)
Westye Martinus Egeberg (1805–1898), trelasthandler, overtok farens firma i 1830, daglig leder og eier frem til sykdom i 1851 
Andreas Schaft Westyeson Egeberg (1807-1897) sogneprest Hafslo i Luster Sogn 1840–56, gift 1834 med Christiane Louise Christiansdatter Scheel (1811–1886) fra Moss  
Else Gude Egeberg (1836) gift med lærer ved Oslo katedralskole Harald Wilhelm Ottesen (1830–1899), de bodde i Egebergs Leiegård. Fikk Louise Ottesen som ektet Harald Keilhau og ble far til sosialøkonomen Wilhelm Keilhau (1888–1954).
Westye Andreasson Egeberg (1838–1907) født i Innvik, Sogn. Utdannet ved Landbrukshøgskolen og styrte farens Norderaas i Ås, utvandret til Amerika 1868–1900 der han 1869 ble gift med Hagar Johannesdatter Svendsen (1843–1929) fra Askim. Efter farens død 1897 overtok han villa Borgund ved Holmenkollbanen og drev litt landskapsmaling.Data om malerens liv er basert på lesning i  ministerialboken for Innvik herred, boken Aas høiere landbruksskoles 3 første kurser : 1859-1865 : med korte biografier over direktør, lærere og elever, en diskusjon om landskapsmålar Westye Andreasson Egeberg i nevnte Arkivverk, og til sist en henvisning til enkens dødsannonse i Aftenposten.
Carsten Tank Egeberg (1808–1860) født i Kristiania, død i Baden-Baden. Gift 1855 i Kristiania med engelske Annie Ridley (1832–1923) som i 1864 ektet Henrik Christian Borchgrevink; de fikk polarforsker Carsten Egeberg Borchgrevink  (1864–1934)
Luise (Lilly) Egeberg (1856–1900) gift med minister Ove Gude (1853–1910), se Gude for etterkommere (som Ivo Caprino)
Christian August Egeberg (1809–1874) kirurg i Kristiania, medeier i Westye Egeberg & Co., oppførte Gyssestad  gård i Bærum, gift 1840 med Jeanette Marie Broch (1819–1904), datter av generalmajor Theodor Christian Anton Broch 
Theodor Christian Egeberg (1847–1915), livsmedikus (Haakon VIIs første lege), gift 1875 med Anna Karen Louise Dahll (1852–1880) 
Peder Cappelen Egeberg (1810–1874) rittmester, medeier i Westye Egeberg & Co. fra 1858. Gift med Hanna Vilhelmine Scheel (1813-1874), søster av Andreas Schaft Egebergs hustru. Disse søstre var døtre av koffardikaptein Christian Fridrich S. og Sophie Katrine Hesselberg.
Augusta Egeberg (1838–1916) gift med skolemann Fredrik Gjertsen (1831–1904) fra Mandal som i 1869 startet Gjertsens skole. De bodde i Egebergs Leiegård.
Louise Gjertsen (1866-1921) g. 1890 med rektor Axel Sommerfelt (1860-1938) (g. 1922 Bolette Henriette Zetlitz)
Alf Sommerfelt (1892-1965), professor, dr., 14. april 1940 medlem av styret for NRK. Han hadde overledelsen av programtjenesten under felttoget i Norge
Ferdinand Julian Egeberg (1842–1921), fra 1881 kabinettkammerherre for kong Oscar II.  Startet Egebergs ærespris i 1919, gift 1876 i Trefoldighetskirken (Oslo) med kammerherrinne  Lucy Parr (1853–1937), datter av skipsreder Søren Angell Parr av Parr (slekt) fra Drøbak
Oscar Fredrik Egeberg (1883–1961), gudsønn av kong Oscar II, forretningsmann, kjøpte i 1922 storgården Skinnarbøl ved Kongsvinger (i 2013 fremdeles i familiens eie). Gift 1911 i Havana med Serafina de Valdivia (1891). To barn: Oscar Domingo og Westye Christian.
Esther Lucy Egeberg  (1887–1962) gift 1908 med høyesterettsadvokat og fekter Severin Finne  (1883–1953, fire barn), 2) i 1922 Storbritannia med Cecil Wren Le Grand, og 3) i 1957 med industribygger Francis Sønnichsen (1881–1963)
Ferdinand Finne (1910–1999) kostymemaker og maler, ugift.
Hans-Gabriel (Tommy) Finne (1916–2012) arkitekt som restaurerte morbrorens Skinnarbøl. Gift 1953 med Sidsel Marie Holtermann født Thygesen (1921) og senere med sosionom Berit Gøril Havrevold (1936) datter av skuespillerne Gøril Havrevold og Olafr Havrevold
Westye Parr Egeberg (1877–1959) offiser gift med Nini Wedel-Jarlsberg (1880–1945), som overtok Bogstad gård fra hennes foreldre. De ble  gårdens siste private eiere, den ble solgt ut av familien i 1954. Utga slektsbok i 1957.
Mimi Egeberg (1905–1999) gift 1928–1937 med forsikringsmannen Per Mørch Hansson (1905–1994) og 1939–1942 med diplomaten August Christian Mohr (1906–1998). Men Mathilde (Mimi) E. var også gift (3. gang?) med Rolf Grieg Halvorsen (1900-1946) og i 1955 med legen Sigurd Eek (4. mars 1905-1999)
Lucy Egeberg (1907–1992) gift 1923 med Anton Fredrik Klaveness (1903–1981) sønn av skipsreder Anton Fredrik Klaveness) og 1935 med skipsreder Leif Høegh (1896–1974), 
Karen Egeberg (1911–2007), gift 1935 med godseier Nils Fredrik Nicolai Aall (1911–1981) sønn av kammerherre Cato Aall. Nils hadde  i 1933 overtatt Aall-Ulefos Brug
Einar Westye Egeberg (1851–1940) industrimann. Med broren Ferdinand tok han over han Westye Egeberg ved farens død i 1874.  Bygget Egebergslottet i 1900. Etter krakket i 1929 gikk firmaet til grunne og Egebergslottet ble solgt (omgjort til leiligheter). Gift med 1877 med Birgitte Halvordine Schou (1857–1930), datter av Halvor Schou. 
Hermine Egeberg (1881–1974) gift med hoffsjef Peder Anker Wedel-Jarlsberg (1875–1954). De har etterkommere med slektsnavn bl.a. Wedel-Jarlsberg, Fossum, Anker og Paus.
Einar Westye Egeberg jr. (1883–1946) fra 1911 sjef for Westye Egeberg & Co., gift 1913 med Christine Stephanie (Kitty) Parr (1892–1970). Overtok i 1930 skogeiendommene Stormo og Tannæs i Nord-Odal og bosatte seg der 
Agnes Cecilie Egeberg (1915–1976), gift med redersønnen Hans Christian Henriksen (1909–1983) som var direktør for Den norske Amerikalinje 1948–1973.
Anette Egeberg (1891–1986) gift med disponent og OL-fekter Hans Bergsland (1878–1956)
Annichen Fredrikke Sophie Egeberg (1815–61) komponist, ugift. 

Referanser

Kategori:Norske slekter